Lisa. 2

**TÄIENDUSÕPPE ARVESTUSE JUHEND**

**1. Täiendusõppe mõiste**

Pidev erialane täiendusõpe, mille ingliskeelne vaste on “continuous professional development” ja mis tähendab inseneri enda initsiatiivil kavandatud ning läbi viidud teadmiste, kogemuste ja oskuste täiendamist kutse-, eri- ja ametialaga seotud ülesannete paremaks täitmiseks kogu insenerikarjääri jooksul. See hõlmab nii tehnilist kui ka mittetehnilist ainestikku.

**2. Kutse taotlemisel ja taastõendamisel nõutud** täiendusõppe punktide miinimummahud on toodud soojusenergeetikainseneride, tase 6–8. taseme kutsestandardite punktis B1 “Kutse struktuur“ Kvalifikatsiooninõuded kutse taotlemisel, kutse taastõendamisel.

**2.1. Kutse taotlemisel ja taastõendamisel nõutud täiendusõpe.**

Vähemalt 65% koolitusel saadud täiendusõppe punktide kogumahust peab olema taotletava kutse erialal või siduserialal,. Täiendõppe läbimine nõutud mahus peab olema dokumentaalselt tõestatud.

**2.2. Täiendusõppe arvestusse sobivad tegevused**

- loengute kuulamine, osalemine seminaridel praktilistel õppustel ning teadus- ja praktilise kallakuga

konverentsidel

- “konstruktiivne” lugemine, st, et loetud materjali kohta sooritatakse eksam või test

- ettekanne konverentsil, seminaril, kursusel

- erialapublikatsioonide kirjutamine

- üliõpilaste koolitamine, lõputööde juhendamine

- iseseisev õpe, maksimaalselt 25% nõutavast täiendusõppe mahust

**2.3. Täiendõppe tõendamine**

1. Loengute kuulamine ja osalemine seminaridel või konverentsidel on tõendatud korraldaja poolt väljastatud tunnistuse kaudu, millele on kantud õppuse teema, koolitaja, koolituse kestvus ning punktis 3 **Täiendusõppe hindamine** toodud valemi alusel antud täiendusõppe punktid (TP-d).
2. Eksamite ja testide sooritamine on tõendatud läbiviija poolt väljastatud tunnistusega, millele on kantud eksamil või testis käsitletud materjalid.
3. Ettekande tegemine või seminari läbiviimine võib olla tõendatud avalikest allikatest letiava infoga või korraldaja poolt väljastatud tunnistusega. TP arvestus toimub käesoleva juhendi punkti „Täiendusõppe hindamine” alusel.
4. Erialapublikatsioonide kirjutamine on tõendatud kannetega asjakohastes andmebaasides.
5. Üliõpilaste koolitamine ja lõputööde juhendamine on tõendatud haridusasutuse poolt väljastatud kinnitusega, millel on esitatud koolitamisel käsitletud teemad ja koolitamise maht või juhendatud tööde nimekiri.
6. Osalemise töögrupppide ja/või komisjonide töös on tõendanud töögruppi või komisjoni kureeriv asutus
7. Üliõpilaste koolitamise, lõputööde juhendamise, töögruppide ning komisjonide töös osalemisega ning erialapublikatsioonidega on võimalik katta kokku maksimaalselt 50% arvestusperioodi nõutavast TP mahust.
8. Sama teema ja lektoriga koolitusi arvestatakse arvestusperioodil ühe korra.

**3. Täiendusõppe hindamine**

Arvestussüsteemi keskne näitaja on Eesti volitatud inseneri kutsega spetsialisti ühe

akadeemilise tunni pikkuse, küsimust analüüsiva ja üldistava ettekande kuulamine, mis

käsitleb aktuaalseid või perspektiivseid küsimusi. Sellele vastab üks täiendusõppe punkt - 1 TP.

**3.1. Koolitused, seminarid ja konverentsid**

Et arvesse võtta koolituse väärtust lektori kvalifikatsioonist, loengu sisust ja õppuse

kestusest tulenevalt, arvutatakse õppuse või selle üksiku osa eest saadav täiendusõppe

punktide väärtus kolme teguri korrutisena:

TP = LK x ÕS x h , kus

TP – täiendusõppe punkt

LK – lektori kvalifikatsioon

1,2 – ülikooli või kõrgkooli professor

1,0 – ülikooli või kõrgkooli õppejõud (v.a professor); Eesti volitatud inseneri kutsega

spetsialist

0,8 – diplomeeritud insener

0,7 – insener

ÕS – õppuse sisu

1,0– aktuaalsete või perspektiivsete arvutusmeetodite sisu ja projektijuhtimise

meetodite selgitamine, inseneritegevuse eri aspektide praktilise kogemuse

üldistamine;

0,9 – arvutusmeetodite üldpõhimõtete selgitamine, projektijuhtimise ja

inseneritegevuse praktilise kogemuse esitamine;

0,7 – toote tutvustus, ettevõtte erialaseminar jm;

h – õppuse kestus akadeemilistes tundides.

Ettekande ettevalmistamise ja esitamise eest arvestatakse lektorile täiendusõppe punkte väärtuses, mis võrdub kuulajatele antava täiendusõppe punktide kahekordse väärtusega, kusjuures lektori kvalifikatsioon arvestatakse võrdseks 1-ga.

**3.2. Testid ja eksamid**

Iseseisvalt õpitud materjalide põhjal testide ja eksamite sooritamisel on TP arvestamise aluseks materjali maht ja sisu.

TP = ÕS x n/20, kus

ÕS – õppuse sisu

1,2 – teadusajakirjas avaldatud publikatsioon

1 – standardid, juhendid

0,8 – muu erialane materjal

n – materjali maht lehekülgedes

**3.3. Muud**

Erialapublikatsioonide avaldamine juhtiva või ainsa autorina 20 TP, kaasautorina 10 TP.

Üliõpilaste koolitamisel loengutel arvestatakse TP analoogselt punktile 3.1.

1. Lõputööde juhendamisel arvestatakse TP sõltuvalt töö tasemest järgmiselt :

rakenduskõrgharidus või bakalaureus - 5TP

magistriõpe – 10 TP